Návrh všeobecne záväzného nariadenia bol - vyvesený 23.11..2012

 - zvesený

Toto všeobecne záväzné nariadenie bolo

vyvesené dňa:

Zvesené dňa:

Nadobudne účinnosť: 1.1.2013

 Ing. Jozef Murina

 starosta obce

 OBEC LISKOVÁ na základe § 6 zákona č. 369/1990 Zb. o obecnom zriadení a zákona SNR č. 223/2001 Z.z. o odpadoch (ďalej len zákona) v znení neskorších predpisov a doplnkov vydáva pre územie obce Lisková samosprávne

 **Všeobecne záväzné nariadenie č. 3/2012 o zbere, preprave a zneškodňovaní komunálneho odpadu**

**Časť I**

**Úvodné ustanovenia**

 Toto všeobecne záväzné nariadenie /ďalej VZN/ sa vydáva s cieľom zaviesť vhodný systém zberu komunálnych odpadov a drobného stavebného odpadu na území obce Lisková.

**Časť II**

**Predmet úpravy**

1. Zavedením vhodného systému obec Lisková :

 a) zabezpečuje alebo umožňuje zber a prepravu komunálnych odpadov a drobných stavebných odpadov vznikajúcich na území obce za účelom ich zhodnotenia alebo zneškodnenia v súlade so zákonom vrátane zabezpečenia zberných nádob zodpovedajúcich systému zberu komunálnych odpadov a drobného stavebného odpadu v obci a zabezpečenia priestoru, kde môžu občania odovzdávať oddelené zložky komunálnych odpadov v rámci separovaného zberu,

b) zabezpečuje podľa potreby, najmenej dva krát do roka, zber a prepravu objemných odpadov za účelom ich zhodnotenia alebo zneškodnenia, oddelene vytriedených odpadov z domácností s obsahom škodlivín a drobných stavebných odpadov.

2. Nakladanie s odpadmi v súlade s ustanoveniami zákona o odpadoch (ďalej len zákona) a tohto VZN je v záujme zaistenia ochrany životného prostredia, ochrany verejného poriadku, bezpečnosti a zdravia občanov,

**Časť III**

**Spoločné ustanovenia**

Zakazuje sa

a./ uložiť alebo ponechať odpad na inom mieste, ako na mieste na to určenom týmto VZN

 b./ zneškodniť komunálny odpad vypúšťaním a vhadzovaním do rieky Váh, potokov, do rôznych jám, atď.

 c./ riediť a zmiešavať jednotlivé zložky komunálnych odpadov, ktoré patria do kategórie nebezpečných odpadov alebo nebezpečné odpady s odpadmi, ktoré nie sú nebezpečné za účelom zníženia koncentrácie prítomných škodlivín

 d./ opotrebované batérie a akumulátory zmiešavať s odpadmi z domácností

 e./ vypúšťať odpadové oleje a akékoľvek zostatky po spracovaní odpadových olejov do povrchových vôd, podzemných vôd , do kanalizácie a do pôdy.

Separované zložky komunálneho odpadu, ktoré patria do kategórie nebezpečných odpadov sa môžu odovzdávať len u subjektov, ktoré majú udelenú autorizáciu Ministerstvom životného prostredia SR na zber týchto odpadov. Informáciu, komu môže držiteľ odpadu nebezpečný odpad odovzdať, poskytne obec.

Občan je povinný zapojiť sa do systému zberu komunálnych odpadov v obci a zabezpečiť si zbernú nádobu na Obecnom úrade v Liskovej.

**Časť III**

**Systém zberu, prepravy a zneškodňovania komunálneho odpadu**

1. Zber, prepravu a zneškodnenie zmesového komunálneho odpadu vznikajúceho na území obce Lisková zabezpečuje obec prostredníctvom zberovej služby, ktorá robí evidenciu nádob podľa čísla domov.
2. Vývoz sa uskutočňuje každý 14 dní. Prípadné zmeny zberu budú oznamované miestnym rozhlasom, vo vývesných skrinkách obecného úradu a na webovej stránke obce.
3. Zbernú nádobu na vyprázdnenie /typizovaná 110 l, 240 l a 1100 l zberná nádoba/ vyložia občania v určený deň zberu na komunikáciu pred svoj dom, tak aby k nej mali prístup pracovníci zberovej služby.
4. Obec zabezpečí dvakrát do roka zber a prepravu objemných odpadov na účely ich zhodnotenia alebo zneškodnenia. Dátum zberu bude oznámený miestnym rozhlasom a oznamom vo vývesných skrinkách obecného úradu.
5. Drobné stavebné odpady sa ukladajú do veľkopriestorového kontajnera, ktorý je uložený vo dvore obecného úradu, odkiaľ budú prepravené a zneškodnené na skládke odpadov.
6. Textil, batérie a žiarivky sa ukladajú do špeciálnych kontajnerov, umiestnených vo dvore obecného úradu, odkiaľ ich odvážajú zmluvní odberatelia.
7. Vytriedený domový odpad:

 - plasty a sklo – sa ukladá do špeciálnych kontajnerov, ktoré sú výrazne označené a umiestnené v obci podľa potreby.

 - železný šrot, papier, – zber bude zabezpečovaný hromadne najmenej 2x ročne

1. Biologický rozložiteľný odpad sa ukladá na malom obecnom kompostovisku umiestnenom v areáli Poľnohospodárskeho družstva Lisková-Sliače.

 Miesta umiestnenia kontajnerov na plasty a sklo a dátum a spôsob zberu železného šrotu a papieru, taktiež dni a hodiny, kedy je možno priviesť na družstvo biologický odpad, bude oznámené občanom miestnym rozhlasom,  oznamom vo vývesných skrinkách obecného úradu a na webovej stránke našej obce.

**Časť IV**

**Zodpovednosť za porušenie povinností tohto nariadenia**

1. Priestupku sa dopustí ten, kto :

 a) zneškodní odpady, alebo zhodnotí odpady v rozpore s týmto nariadením a v rozpore so zákonom č. 283/2001 Z .z.

 b) uloží odpady na iné miesto, než na miesto určené týmto nariadením

 c) nesplní oznamovaciu povinnosť

 d) neposkytne obci požadované pravdivé a úplné údaje súvisiace s nakladaním s odpadmi

 e) nepreukáže vierohodným spôsobom, že je zapojený do množstvového zberu odpadov

 f) vykonáva činnosti oprávneného vývozcu bez zmluvného vzťahu s obcou

 Za priestupky podľa ods. 1 písm. a,b,c,d,e môže obec uložiť fyzickej osobe pokutu až do výšky 165,90 €.

 Za porušenie ustanovení tohto nariadenia môže právnickej osobe oprávnenej na podnikanie starosta obce uložiť pokutu až do výšky 6.638,70 € .

Na priestupky a prejednávania sa vzťahujú všeobecné právne predpisy o prejednávaní priestupkov (zákon č.372/1999 Zb.) .

 Výnosy z pokút za priestupky sú príjmom rozpočtu obce Lisková.

**Časť IV**

**Záverečné ustanovenia**

1. Toto VZN bolo schválené uznesením č. .......... dňa .......... 2012 Obecným zastupiteľstvom v Liskovej a nadobudne účinnosť dňa 1. 1. 2013.

2. Ruší sa Všeobecne záväzné nariadenie obce Lisková č. 3/2001 o zbere, preprave, zhodnocovaní a zneškodňovaní komunálnych odpadov a miestnom poplatku za zber, prepravu a zneškodňovanie komunálnych odpadov na území obce a s tým súvisiace zmeny a doplnky.

V Liskovej, dňa

 Ing. Jozef Murina

 starosta obce